Γενικές οδηγίες διαμόρφωσης και οργάνωσης του κειμένου
Οι επόμενες οδηγίες θα εφαρμόζονται σε όλα τα πρότυπα αρχεία του κειμένου (πρώτες σελίδες, περιεχόμενα, εισαγωγή, πρόλογος, κεφάλαια κ.λπ.):
(Μορφότυπο (format) αρχείων κειμένου:docή docx.
(Μέγεθος σελίδας:Α4.
(Περιθώρια: Θα χρησιμοποιούνται από την εντολή «Διαμόρφωση σελίδας» τα περιθώρια «Συνηθισμένα» που έχουν διαστάσεις: επάνω και κάτω 2,54 εκ., αριστερά και δεξιά 1,91 εκ.(Margins“Moderate”: dimensionstopandbottom2,54cm, leftandright1,91 cm).
(Γραμματοσειρά TimesNewRoman και διάστιχο 1,5 (εκτός από την περίληψη) χωρίς διάστημα πριν και μετά: Η γραμματοσειρά TimesNewRoman, θα εφαρμόζεται σε όλο το κείμενο. Βέβαια, ανάλογα με το είδος του κειμένου (π.χ. τίτλος, βασικό κείμενο, λεζάντα κ.λπ.) θα χρησιμοποιούνται διαφορετικά μεγέθη και βάρη γραμμάτων, καθώς και διαφορετικές μορφές στοίχισης, όπως αναλύεται παρακάτω.  
· Στην πρώτη σελίδα πρέπει να υπάρχει ο Τίτλος του άρθρου, το Όνομα σας (Ιδιότητα, Διεύθυνση και Email), και επίσης να υπάρχει μια περίληψη (έως 250 λέξεις) με μονό διάστιχο και επίσης πρέπει να υπάρχουν 2-5 Λέξεις Κλειδιά.

( Το Κείμενο θα πρέπει να είναι στα Ελληνικά  μέχρι 5.000 λέξεις
(Κεφαλίδες, υποσέλιδα: Τα αρχεία των κειμένων μπορούν να έχουν κεφαλίδες και υποσέλιδα.  
( Οι μαθηματικοί τύποι, όταν δε γίνεται να αναπαρασταθούν ως μαθηματικά αντικείμενα, θα ενσωματώνονται στο κείμενο σε μορφή εικόνας.

(Πίνακες: οι πίνακες δεν πρέπει να έχουν εφέ (effects). 
(Λεζάντες: θα τοποθετούνται πάνω από την εικόνα, το σχήμα, τον πίνακα  
(Βασικό κείμενο:12 pt, Κανονικά (Regular), Στοίχιση Πλήρης
(Τίτλος Κεφαλαίου (Επικεφαλίδα Επιπέδου 1):14 pt, Έντονη γραφή (Bold), Στοίχιση στο κέντρο.

(Σύνοψη, Προαπαιτούμενη γνώση:12 pt, Κανονικά (Regular), Στοίχιση Πλήρης.(Τίτλος σύνοψης και προαπαιτούμενης γνώσης:12 pt, Έντονη γραφή (Bold), Στοίχιση Αριστερά.(Τίτλος υποκεφαλαίου (Επικεφαλίδα Επιπέδου 2):14 pt, Έντονη γραφή (Bold), Στοίχιση Αριστερά.

(Λεζάντες (Εικόνων, Σχημάτων, Χαρτών, κλπ.): 12 pt, Κανονικά (Regular), Στοίχιση Αριστερά.

(Αρίθμηση (Εικόνων, Σχημάτων, Χαρτών, Πινάκων, κλπ.): 12pt, Έντονη γραφή (Bold),Στοίχιση Αριστερά. 
(Πίνακες:12 pt, Κανονικά (Regular). Γράμματα Κεφαλίδας 12 pt, Έντονη γραφή (Bold). Στοίχιση ανάλογα με τις ανάγκες του κειμένου.  
( Τίτλος Βιβλιογραφίας:14 pt, Έντονη γραφή (Bold), Στοίχιση στο κέντρο.

(Βιβλιογραφία:12 pt,Κανονικά (Regular), Στοίχιση Πλήρης . H Βιβλιογραφία πρέπει να είναι με Αλφαβητική Σειρά, με την ακόλουθη αλφαβητική-μορφή και με μονό διάστιχο
Επώνυμο-Όνομα (Έτος Δημοσίευσης) Τίτλος, εκδότης, τόμος, σελίδες κλπ.

(Υποσημειώσεις:10 pt, Κανονικά (Regular), Στοίχιση Πλήρης(στο τέλος τους εισάγεται πάντα τελεία).

Περίληψη: 

Η αναπτυξιακή στρατηγική έγκειται κυρίως στην ανάλυση των χωρικών πλεονεκτημάτων της κάθε περιφέρειας, των συγκριτικών πλεονεκτημάτων και ειδικών δυνατοτήτων της, με δεδομένο το γεγονός ότι η ανάπτυξη δεν είναι ομοιόμορφη αλλά εξειδικευμένη για κάθε περιφέρεια και ανταποκρίνεται στα πλεονεκτήματά της και στις δυνατότητές της. Στον χωρικό σχεδιασμό πρέπει να λαμβάνονται υπόψη οι χωρικές δυναμικές μέσα από μια συνεκτική και ολοκληρωμένη στρατηγική, λαμβάνοντας υπόψη την οικονομική και κοινωνική συνοχή; την διατήρηση και διαχείριση των φυσικών πόρων και της πολιτιστικής κληρονομιάς; και την ισόρροπη ανταγωνιστικότητα του Ευρωπαϊκού χώρου. Σήμερα, η Ευρωπαϊκή στρατηγική για τον χώρο και το αστικό περιβάλλον επικεντρώνεται στην επίτευξη ολοκληρωμένης περιβαλλοντικής διαχείρισης του αστικού χώρου, στην προώθηση βιώσιμων αστικών μεταφορών και στην ανταλλαγή εμπειριών και καλών πρακτικών μεταξύ ευρωπαϊκών πόλεων, μέσα από έργα δικτύωσης και επίδειξης και τη δημιουργία εθνικών σημείων επαφής για θέματα αστικού περιβάλλοντος, καθώς και στην κατάρτιση των τοπικών φορέων και των αρμόδιων οργάνων σε θέματα που θα συμβάλουν στη ολοκληρωμένη προσέγγιση στη διαχείρισης του αστικού χώρου. 

Το κεφάλαιο αυτό αναλύει την προσέγγιση αυτή, στο πλαίσιο του χωρικού σχεδιασμού και της αναπτυξιακής διαδικασίας στην Ευρωπαϊκή Ένωση και εστιάζει στο γεγονός ότι ο αστικός και περιφερειακός σχεδιασμός στην Ε.Ε. πρέπει να ενσωματώσει στο σχεδιασμό του χώρου τις νέες τεχνολογικές δυνατότητες, τα φαινόμενα κοινωνικού και χωρικού αποκλεισμού και τις γενικές αρχές ανάπτυξης του χώρου με στόχο τη διασφάλιση μίας διαρκούς και ισόρροπης ανάπτυξης, με σεβασμό της περιφερειακής ποικιλομορφίας του.
Λέξεις Κλειδιά: Χωρικός Σχεδιασμός, Αειφόρος Ανάπτυξη, Οικονομική και Κοινωνική Ανάπτυξη, Περιφερειακές Ανισότητες

1.  Εισαγωγή  

Στο πλαίσιο της περιφερειακής ανάλυσης, ο όρος περιφερειακή ανταγωνιστικότητα µπορεί να προσεγγιστεί ως «η ικανότητα παραγωγής αγαθών και υπηρεσιών που ικανοποιούν τη ζήτηση των διεθνών αγορών, διατηρώντας παράλληλα υψηλά και βιώσιµα επίπεδα εισοδήµατος είτε γενικότερα, η ικανότητα των περιφερειών να δηµιουργήσουν, ενώ βρίσκονται εκτεθειµένες στο διεθνή ανταγωνισµό, συγκριτικά υψηλά εισοδήµατα και θέσεις απασχόλησης». (Εuropean Commission, 2016). Με άλλα λόγια, περιφερειακή ανταγωνιστικότητα είναι η ικανότητα µιας περιφέρειας να δηµιουργήσει ή και να διατηρήσει ένα «ελκυστικό» µικρο-περιβάλλον για την ανάπτυξη οικονοµικο-κοινωνικών δραστηριοτήτων, υπό συνθήκες εγχωρίου και διεθνούς ανταγωνισµού (Kitson et al, 2006). Στόχος της περιφερειακής ανταγωνιστικότητας είναι η βελτίωση της ευηµερίας των πολιτών µιας περιφέρειας, δηλαδή σε όρους εισοδήµατος, απασχόλησης με παράλληλη αναβάθμιση των ευκαιριών και ποιότητας ζωής (Korres and Tsobanoglou, 2005). 

Διάγραμμα 1. Οι Άξονες της Ανάπτυξης

2. Χωρικός Σχεδιασμός και Περιφερειακή Ανάπτυξη  

Η διεθνής εμπειρία αποδεικνύει συνεχώς ότι η διαδικασία της «ανάπτυξης» σε τοπικό επίπεδο στηρίζεται πλέον στο στρατηγικό σχεδιασμό. Ο στρατηγικός σχεδιασμός αποτελεί μια διαδικασία καθορισμού μακροπρόθεσμων στόχων και επιλογής πολιτικών υλοποίησης που βασίζεται στην επιστημονική ανάλυση, τη διεθνή εμπειρία, τις συμμετοχικές διαδικασίες και τις ειδικές συνθήκες που επικρατούν στην οικονομία, την κοινωνία και τις υποδομές κάθε περιφέρειας. Στο πλαίσιο διαμόρφωσης των αναπτυξιακών προτεραιοτήτων των περιφερειών πρέπει να δοθεί ιδιαίτερη βαρύτητα και να ληφθούν υπόψη τόσο η αξιοποίηση των συγκριτικών πλεονεκτημάτων όσο και η αντιμετώπιση των αναπτυξιακών προβλημάτων και των αδυναμιών της κάθε περιφέρειας. Οι περιφερειακές ανισότητες ορίζονται ως ανισότητες στις ευκαιρίες που υπάρχουν στις επιμέρους χωρικές μονάδες: ευκαιρίες για οικονομικές δραστηριότητες, για επενδύσεις, για απασχόληση, για σταδιοδρομία, για σπουδές, για περίθαλψη, για αναψυχή, για πολιτιστική δραστηριότητα κ.λπ.. Οι βασικοί στόχοι της περιφερειακής αναπτυξιακής πολιτικής είναι η αξιοποίηση των αναπτυξιακών δυνατοτήτων των πόλεων και των περιφερειών της χώρας και η μείωση των περιφερειακών ανισοτήτων (Παπαδασκαλόπουλος και Χριστοφάκης, 2004). 

Οι περιφερειακές ανισότητες παρουσιάζονται, κυρίως, λόγω ανισοτήτων στην παραγωγικότητα και ανταγωνιστικότητα επηρεάζοντας ταυτόχρονα το ρυθμό οικονομικής ανάπτυξης που θεωρείται συνάρτηση της ικανότητας προς καινοτομία στην διαδικασία παραγωγής, της εισαγωγής νέων προϊόντων, του περιορισμού κόστους με καινοτομίες, και της αύξησης της προσαρμοστικότητας στην αγορά (Varga & Acs, 1997, Acs, Anselin, & Varga, 2002, Wolfe, 2002). Η δημιουργία του ανταγωνιστικού πλεονεκτήματος μπορεί να επικεντρωθεί σε ένα πλήθος παραγόντων που μπορούν να συνοψισθούν στα ακόλουθα σημεία, (Landau, et al. 1996), όπως παρουσιάζεται στον ακόλουθο πίνακα 1:

Πίνακας 1. Βασικοί Προσδιοριστικοί Παράγοντες Ανταγωνιστικού Πλεονεκτήματος
	Προσδιοριστικοί Παράγοντες

	· Το οικονομικό περιβάλλον (economic conditions): Το οικονομικό περιβάλλον περιλαμβάνει τις μακροοικονομικές πολιτικές, όπως για παράδειγμα δημοσιονομική, νομισματική, φορολογικη πολιτική, το επενδυτικό πλαίσιο, οργανισµούς που καθορίζουν, για παράδειγµα, την ευκολία πρόσβασης στο επενδυτικό κεφάλαιο επιχειρηµατικών συµµετοχών, την προσέλκυση επενδύσεων (εγχωρίων και ξένων), τις ξένες άµεσες επενδύσεις, και επενδύσεις προσανατολισµένες στην οικονοµία της γνώσης και στο ανθρώπινο κεφάλαιο, την διαθεσιµότητα κεφαλαίων επιχειρηματικού κινδύνου (venture capital),  την εκθεση στο διεθνή ανταγωνισµό και προσέλκυση επενδύσεων, την κλαδική εξειδίκευση και συγκέντρωση της απασχόλησης, τα επίπεδα απασχόλησης και παραγωγικότητας, τις επενδύσεις σε έρευνα και ανάπτυξη, την ανάληψη προηγµένων επιχειρηµατικων δραστηριότητων, την υποδοµή σε τεχνολογίες πληροφορικής και τηλεπικοινωνιών, το επίπεδο επιχειρηματικότητας 

	· Το κοινωνικό περιβάλλον (social conditions): Το κοινωνικό περιβάλλον περιλαμβάνει τις δηµογραφικές µεταβολές, τις εργασιακές σχέσεις, τις επαγγελματικές ενώσεις και σωματεία, το βασικό εκπαιδευτικό επίπεδο για το γενικό πληθυσµό, που καθορίζει το ελάχιστο εκπαιδευτικό επίπεδο του εργατικού δυναµικού και της εγχώριας καταναλωτικής αγοράς, την υποδοµή, συµπεριλαµβανοµένων των οδικών και τηλεφωνικών δικτύων, όπως και των δικτύων ηλεκτρονικής επικοινωνίας, το ανθρώπινο κεφάλαιο που περιλαμβάνει το εργατικό δυναµικό, τους εν δυνάµει επιχειρηµατίες και δηµιουργικούς αυτοαπασχολούµενους, και την δηµιουργια ένος περιβάλλοντος που συμβάλλει στην ανάπτυξη του ανθρώπινου κεφαλαίου, το επίπεδο εκπαίδευσης, το μέγεθος και η ποιότητα του εργατικού δυναμικού, την ποιότητα της εκπαίδευσης.

	· Το πολιτικό περιβάλλον (political conditions): Το πολιτικό περιβάλλον περιλαμβάνει την εθνική διακυβέρνηση και τις δομικές κυβερνητικές πολιτικές, τις κρατικές πολιτικές υποστήριξης, και χρηµατοδότησης της έρευνας και τις πολιτικές που σχετίζονται µε την φορολόγηση κεφαλαίων για Ε&ΤΑ, την  ύπαρξη ευέλικτων οργανωτικών δομών.

	· Το θεσμικό και νομικό περιβάλλον (cultural and law conditions): Οι παράγοντες του θεσμικού και νομικού περιβάλλοντος περιλαμβλανουν τις νοµοθετικές και µακρο-οικονοµικές ρυθμίσεις όπως για παράδειγμα είναι ο νόµος περί διπλωµάτων ευρεσιτεχνίας, η φορολογία, οι κανόνες επιχειρησιακής διαχείρισης, η πολιτική επιτοκίων και συναλλαγµατικών ισοτιµιών, τα δασµολόγια και ο ανταγωνισµός, την θεσμική προστασία της πνευµατικής ιδιοκτησίας.

	· Το επιχειρησιακό περιβάλλον (entrepreneurship conditions): Το επιχειρησιακό περιβάλλον συνίσταται στην υπαρξη ευνοϊκού επιχειρησιακού κλίματος αναφορικά με τις καινοτομικές δραστηριότητες, και περιλαμβάνει την υπαρξη ανταγωνιστικού περιβάλλοντος, το περιβάλλον του ανταγωνισµού συµπεριλαµβανοµένης της ύπαρξης εταιριών προµηθευτών σε συµπληρωµατικούς τοµείς, την σύναψη στρατηγικών συμμαχιών και τη συνεργασία των επιχειρήσεων, την δυνατότητα πρόσβασης σε χρηματοδοτικά κεφάλαια, την διαθεσιμότητα απαραίτητων υποδομών και τεχνολογικών εισροών, τη δυνατότητα επιχειρηματικής δράσης, συµπεριλαµβανοµένων των δυνατοτήτων για καθιέρωση στενών σχέσεων µε τους πελάτες, καθώς και θεµάτων όπως το µέγεθος της αγοράς και η ευκολία της πρόσβασης, την κλαδική εξειδίκευση και συγκέντρωση της απασχόλησης, την εταιρική διακυβέρνηση και την εγχώρια ζήτηση για καινοτοµικά προϊόντα. 

